**MATEMATIKA** - Množenje brojevima 1 i 0 (udžbenik str. 78. i 79.)

Dragi učenici!

Na str. 79. u udžbeniku pročitajte matematičku priču i proučite rješenje. Zatim napišite naslov u matematičku bilježnicu – **Množenje brojevima 1 i 0**

Ispod naslova napišite u obliku zbrajanja: 6 · 1, 2 · 1, 4 · 1 i 5 ∙ 1. Zaključite: Što se događa s umnoškom ako neki broj množimo s 1? Prepišite pravilo. **Vidite ispod!**

Zatim na str. 79. u udžbeniku riješite 1. zadatak, pročitajte matematičku priču i proučite rješenje.

 U bilježnicu napišite u obliku zbrajanja: 6 · 0, 2 · 0, 4 · 0 i 5 ∙ 0. Zaključite: Što se događa s umnoškom ako neki broj množimo nulom? Prepišite pravilo. **Vidite ispod!**

**PLAN PLOČE**

Množenje brojevima 1 i 0

6 ∙ 1 = 1 + 1 + 1 + 1 + 1 + 1 = 6 1 ∙ 6 = 6

2 ∙ 1 = 1 + 1 = 2 1 ∙ 2 = 2

4 ∙ 1 = 1 + 1 + 1 + 1 = 4 1 ∙ 4 = 4

5 ∙ 1 = 1 + 1 + 1 + 1 + 1 = 5 1 ∙ 5 = 5

Umnožak nekoga broja i broja 1 jednak je tome broju.

6 · 0 = 0 + 0 + 0 + 0 + 0 + 0 = 0 0 ∙ 6 = 0

2 ∙ 0 = 0 + 0 = 0 0 ∙ 2 = 0

4 ∙ 0 = 0 + 0 + 0 + 0 = 0 0 ∙ 4 = 0

5 ∙ 0 = 0 + 0 + 0 + 0 + 0 = 0 0 ∙ 5 = 0

Kada se broj množi nulom ili kada nulu množimo nekim brojem, umnožak je nula.

Za vježbu riješite 1. i 2. zadatak u udžbeniku na str. 78. i 79. Riješite i zadatke u radnoj bilježnici na str. 73. Vidjet ćete, to je jako lagano i brzo ćete sve riješiti!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**HRVATSKI JEZIK –** Ponavljanje jezičnih sadržaja (radna bilježnica str. 134, 135, 136 i 137)

Kako biste uvježbali i ponovili sve što smo učili u 2. razredu, riješite zadatke u radnoj bilježnici. I to je jako lagano i brzo ćete sve riješiti!

Sretno! Pozdravlja vas vaša učiteljica Mirjana!